BlockFi ยื่นล้มละลาย เซ่นพิษ “FTX” ล่มสลาย
BlockFi แพลตฟอร์มให้กู้ยืมคริปโตฯ ประกาศยื่นล้มละลาย หลังโดนผลกระทบจากการล่มสลายของ FTX มีเจ้าหนี้กว่า 1 แสนราย
BlockFi แพลตฟอร์มให้กู้ยืมคริปโตฯ ประกาศยื่นล้มละลาย หลังโดนผลกระทบจากการล่มสลายของ FTX มีเจ้าหนี้กว่า 1 แสนราย
29 พ.ย. 2565

ผู้สื่อข่าวรายงานว่า บริษัท BlockFi แพลตฟอร์มให้กู้ยืมคริปโตเคอร์เรนซี ได้ยื่นล้มละลายเป็นที่เรียบร้อย ซึ่งตามเอกสารคำร้องยื่นล้มละลายของ BlockFi มีเจ้าหนี้รวมมากกว่า 100,000 ราย โดยมีทั้งทรัพย์สินและหนี้สินรวมอยู่ระหว่าง 1,000 – 10,000 ล้านดอลลาร์
สำหรับก่อนหน้านี้ BlockFi ได้ประกาศระงับการถอนเงินของลูกค้า เนื่องจากธุรกิจได้รับผลกระทบอย่างหนักจากการล้มละลายของ FTX ที่ยื่นล้มละลายไปก่อนหน้าแล้วเมื่อวันที่ 11 พ.ย.ที่ผ่านมา
อนึ่ง BlockFi ซึ่งให้บริการรับฝากคริปโตเคอร์เรนซี และมีกระดานเทรดของตนเอง เป็นหนึ่งในบริษัทจำนวนมากที่ได้รับผลกระทบจากการล่มสลายของ FTX ซึ่งเป็นแพลตฟอร์มซื้อขายสกุลเงินคริปโตฯ อันดับ 2 ของโลก